 

Τετάρτη, 05 Μαρτίου 2014

**ΔΕΛΤΙΟ ΤΥΠΟΥ**

**ΑΠΛΟΠΟΙΗΣΗ ΔΙΑΔΙΚΑΣΙΩΝ ΕΠΑΛΗΘΕΥΣΗΣ ΦΥΣΙΚΟΥ ΚΑΙ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ**

**ΣΤΟ ΠΡΟΓΡΑΜΜΑ «ΕΝΙΣΧΥΣΗ ΜΜΕ/ΠΕΠ»**

Η Διαχειριστική Ευρωπαϊκών Προγραμμάτων Δυτικής Ελλάδος, Πελοποννήσου, Ηπείρου και Ιονίων Νήσων, εταίρος του ΕΦΕΠΑΕ, ενημερώνει τους επενδυτές του προγράμματος «Ενίσχυση ΜΜΕ Μεταποίησης-Τουρισμού-Εμπορίου-Υπηρεσιών» ότι σύμφωνα με απόφαση του Υπουργού Ανάπτυξης και Ανταγωνιστικότητας Κωστή Χατζηδάκη, **απλοποιούνται οι διαδικασίες επαλήθευσης του φυσικού και οικονομικού αντικειμένου των επενδυτικών προτάσεων, προκειμένου να επιταχυνθεί η υλοποίηση και να αυξηθεί η απορρόφηση κοινοτικών κονδυλίων στο πλαίσιο του Προγράμματος.**

Ειδικότερα:

Αποτυπώνονται και κατηγοριοποιούνται τα παραδοτέα που υποβάλλουν οι ενταγμένοι δικαιούχοι σε κάθε είδος επαλήθευσης (διοικητική ή επιτόπια), προκειμένου να αποκτήσουν δικαίωμα καταβολής δημόσιας χρηματοδότησης.

Επίσης, καταγράφονται τα απαραίτητα δικαιολογητικά επαλήθευσης τουλάχιστον του 30% του συνολικού επιλέξιμου προϋπολογισμού της επένδυσης, που αποτελεί προϋπόθεση για την ένταξη των δυνητικά ενταγμένων έργων και αποδεσμεύεται με τον τρόπο αυτό η ένταξη από την πιστοποίηση καταβολής της δημόσιας χρηματοδότησης.

Επισημαίνεται ότι προϋπόθεση για την ένταξη των πρόσθετων έργων είναι η υποβολή από τον δικαιούχο έως τις 20.03.2014 αίτησης επαλήθευσης-πιστοποίησης έργου τουλάχιστο για το 30% του συνολικού επιλέξιμου προϋπολογισμού της επένδυσης ή αποδεικτικών στοιχείων έγκρισης δανείου ισόποσου τουλάχιστο με το 20% του συνολικού προϋπολογισμού της επένδυσης.

Η υποβολή γίνεται δεκτή μέσω Ταχυδρομείου, courier ή ιδιοχείρως στην Διαχειριστική Ευρωπαϊκών Προγραμμάτων (Μιχαλακοπούλου 58, Πάτρα), στο Επιμελητήριο Κέρκυρας (Αριστοτέλους 2 & Καποδιστρίου, Κέρκυρα) καθώς και σε όλα τα Επιμελητήρια των Περιφερειών Πελοποννήσου, Δυτικής Ελλάδος, Ηπείρου, και Ιονίων Νήσων της γεωγραφικής κάλυψης του Φορέα.



 ****

**Με τη συγχρηματοδότηση της Ελλάδας και του Ευρωπαϊκού Ταμείου**

**Περιφερειακής Ανάπτυξης της Ευρωπαϊκής Ένωσης**

**Π.Ε.Π. ΔΥΤΙΚΗΣ ΕΛΛΑΔΑΣ - ΠΕΛΟΠΟΝΝΗΣΟΥ - ΙΟΝΙΩΝ ΝΗΣΩΝ**

**Π.Ε.Π. ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ - ΗΠΕΙΡΟΥ**